Publication: Magyar Közlöny
Issue: MK-1999-91 (Year: 1999, Number: 91)
Era: 1990-2004
Section: a 32/1999. (X. 15.) KHVM rendelethez
Paragraph Index: 181

13. A szakvizsgát szervező intézmény képviselője a szabálytalanságról jegyzőkönyvet köteles felvenni. Ennek tartalmaznia kell minden olyan adatot és eseményt, amely lehetővé teszi a szabálytalanság elkövetésének megvizsgálását, az érintett vizsgázó és felügyelő pedagógus nyilatkozatát az eseménnyel kapcsolatban, továbbá azt, hogy a vizsgázót tájékoztatták a szabálytalanság elbírálásával kapcsolatos eljárásról, és a bebizonyított szabálytalanság következményéről. A jegyzőkönyvet a szakvizsgát szervező intézmény képviselője, a szabálytalanságot észlelő pedagógus és a vizsgázó írja alá. A vizsgázó esetleges különvéleményét a jegyzőkönyvre rávezetheti. A jegyzőkönyv aláírását követően a vizsgázó folytathatja a még hátralévő feladatok kidolgozását. A jegyzőkönyv elkészítésére fordított idő nem számít bele az írásbeli vizsga időtartamába.

Source: https://magyarkozlony.hu/hivatalos-lapok/cd9320f519fea37102d95e7f2714cbfe597079a2/dokumentumok/cb821ba7e42b2e20cf8591aded1ef47dcdbefbd8/letoltes